ΠΑΝΕΠΙΣΤΗΜΙΟ ΘΕΣΣΑΛΙΑΣ

ΣΧΟΛΗ ΘΕΤΙΚΩΝ ΕΠΙΣΤΗΜΩΝ

ΔΙΑΤΜΗΜΑΤΙΚΟ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ

ΠΛΗΡΟΦΟΡΙΚΗ ΚΑΙ ΥΠΟΛΟΓΙΣΤΙΚΗ ΒΙΟΪΑΤΡΙΚΗ

ΠΑΠΑΣΙΟΠΟΥΛΟΥ 2-4, ΛΑΜΙΑ, ΤΚ 35131

**ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Τα Τμήματα “Πληροφορικής με Εφαρμογές στη Βιοϊατρική” και “Πληροφορικής” της Σχολής Θετικών Επιστημών του Πανεπιστημίου Θεσσαλίας (ΠΘ) ανακοινώνουν την έναρξη της διαδικασίας υποβολής αιτήσεων για την εισαγωγή μεταπτυχιακών φοιτητών / φοιτητριών στο χειμερινό εξάμηνο του ακαδημαϊκού έτους 2016-2017 στο Διατμηματικό Πρόγραμμα Μεταπτυχιακών Σπουδών (Π.Μ.Σ.) με τίτλο:

**«Πληροφορική και Υπολογιστική Βιοϊατρική»**

με στόχο την ειδίκευση πτυχιούχων/διπλωματούχων επιστημόνων στους τομείς:

α) της Υπολογιστικής Ιατρικής, της Υπολογιστικής Βιολογίας και των Εφαρμογών τους (ροή Βιοϊατρικής), και β) της Ασφάλειας Υπολογιστικών και Τηλεπικοινωνιακών Συστημάτων, της Διαχείρισης Μεγάλου Όγκου Δεδομένων, και της Προσομοίωσης (ροή Πληροφορικής).

**Δικαίωμα εγγραφής**

Στο Π.Μ.Σ. γίνονται δεκτοί πτυχιούχοι Τμημάτων Πληροφορικής, Πληροφορικής με Εφαρμογές στη Βιοϊατρική, Φυσικής, Μαθηματικών, Βιολογίας, διπλωματούχοι Πολυτεχνείων και Πολυτεχνικών Σχολών, και συναφών ειδικοτήτων των πανεπιστημίων της ημεδαπής ή αντίστοιχων Τμημάτων ομοταγών αναγνωρισμένων ιδρυμάτων της αλλοδαπής, καθώς και πτυχιούχοι ΤΕΙ συναφούς γνωστικού αντικειμένου.

Επίσης, προβλέπεται η εισαγωγή στο Π.Μ.Σ. υποψηφίων διδακτόρων (του ΠΘ ή άλλων Ιδρυμάτων), οι οποίοι επιθυμούν να παρακολουθήσουν και να εξεταστούν σε συγκεκριμένα μεταπτυχιακά μαθήματα.

**Φοίτηση**

Το Π.Μ.Σ. οδηγεί στην απόκτηση Μεταπτυχιακού Διπλώματος Ειδίκευσης (ΜΔΕ) και η διάρκειά του ορίζεται σε **τρία** (3) ακαδημαϊκά εξάμηνα από την ημερομηνία της εγγραφής.

Το Π.Μ.Σ. περιλαμβάνει μαθήματα επιλογής κατά τη διάρκεια των δύο (2) πρώτων εξαμήνων και υποχρεωτική εκπόνηση μεταπτυχιακής εργασίας κατά τη διάρκεια του τρίτου εξαμήνου.

Τα μαθήματα των δύο ροών (Βιοϊατρικής και Πληροφορικής) είναι ανεξάρτητα και προσφέρονται από τα Τμήματα της Σχολής Θετικών Επιστημών του ΠΘ.

Για την παρακολούθηση και απόκτηση του ΜΔΕ οι μεταπτυχιακοί φοιτητές υποχρεούνται να καταβάλλουν **δίδακτρα**, ύψους 1500 ευρώ. Η καταβολή των διδάκτρων γίνεται τμηματικά, κατά την εγγραφή των φοιτητών στα τρία εξάμηνα.

Για περισσότερες λεπτομέρειες, οι ενδιαφερόμενοι παραπέμπονται στο ιδρυτικό ΦΕΚ, τον κανονισμό λειτουργίας και την ύλη των διδασκόμενων μαθημάτων, που υπάρχουν στην ιστοσελίδα: <http://www.icb.sci.uth.gr/>

Η πρώτη περίοδος υποβολής των φακέλων υποψηφιότητας είναι από **1 Ιουνίου 2016 έως 30 Ιουλίου 2016** και η δεύτερη από **1 Σεπτεμβρίου 2016 έως 9 Σεπτεμβρίου 2016.**

**Οι αιτήσεις υποβάλλονται ταχυδρομικά ή αυτοπροσώπως στη Γραμματεία του Π.Μ.Σ καθημερινά 11:00-13:00,** στο ισόγειο της Σχολής Θετικών Επιστημών **στη διεύθυνση: Παπασιοπούλου 2-4, Τ.Κ:35131, Λαμία.**

Πληροφορίες στα τηλέφωνα 22310 66703 κα Ραφαηλίδου, 22310 66731 κα Λεκάτη.

Οι Πρόεδροι των Τμημάτων

Καθηγητής,

Γεώργιος Σταμούλης

Αναπληρωτής Καθηγητής

Βασίλειος Πλαγιανάκος